[image: image1.png]



הכנסת
PAGE  
2
ועדת העבודה, הרווחה והבריאות
12/07/2017

הכנסת העשרים
מושב שלישי
<פרוטוקול מס' 575>
מישיבת ועדת העבודה, הרווחה והבריאות
יום רביעי, י"ח בתמוז התשע"ז (12 ביולי 2017), שעה 8:15
<סדר היום:>
<הצעת חוק חופשה שנתית (תיקון מס' 17) (חופשה ביום שמתקיימות בו בחירות מקדימות במפלגה שבה העובד חבר), התשע"ז-2017 (פ4244/20) (כ/713) של חבר הכנסת יואב קיש וחה"כ דוד ביטן>
נכחו:

<חברי הוועדה:> 
אלי אלאלוף – היו"ר

מאיר כהן
חברי הכנסת:
דוד ביטן

איתן ברושי
יואב קיש

<מוזמנים:> 
	רבקה ובנר
	–
	סגנית הממונה הראשי על יחסי עבודה, משרד העבודה, הרווחה והשירותים החברתיים

	אור רוזנמן
	–
	עורך דין, יועץ משפטי, משרד העבודה, הרווחה והשירותים החברתיים

	מאיה טאוסיג
	–
	עוזרת ליועץ המשפטי, משרד העבודה, הרווחה והשירותים החברתיים

	איריס נחמיה
	–
	מנהלת אגף לתכנון אסטרטגי ומדיניות בנציבות שירות המדינה, משרד ראש הממשלה

	נעם דשא
	–
	סטודנט בסוכנות לעסקים קטנים ובינוניים, משרד הכלכלה

	איה דביר
	–
	משפטנית, ייעוץ וחקיקה, משרד המשפטים

	מיכל שמואלי
	–
	ממונה מפלגות, משרד המשפטים

	מיכל חורין
	–
	עורכת דין, משרד החינוך

	אבישי פדה צור
	–
	עורך דין, רשות תעופה אזרחית, משרד התחבורה 

	ביין ותד
	–
	רפרנטית תעסוקה באגף תקציבים, משרד האוצר

	אורלי ישי-גנץ
	–
	עורכת דין, לשכה משפטית, משרד האוצר

	גונן גומלסקי
	–
	עורך דין, רשות החברות הממשלתיות, משרד האוצר

	דין ליבנה
	–
	עורך דין, יועץ משפטי, ועדת הבחירות

	מוריה ברבי
	–
	עורכת דין, רפרנטית דיני עבודה, התאחדות התעשיינים


<ייעוץ משפטי: >
נעה בן שבת
<מ"מ מנהל/ת הוועדה:>
אתי שבתאי
<רישום פרלמנטרי:>
ר.כ., חבר תרגומים
<הצעת חוק חופשה שנתית (תיקון מס' 17) (חופשה ביום שמתקיימות בו בחירות מקדימות במפלגה שבה העובד חבר), התשע"ז-2017, (פ4244/20) (כ/713) של חבר הכנסת יואב קיש וחה"כ דוד ביטן>
<היו"ר אלי אלאלוף:>
בוקר טוב, אפשר להתחיל, כולם פה. היום ה-12 ביולי 2017, י"ח בתמוז תשע"ז, השעה 08:45. הצעת חוק חופשה שנתית (עדכון מס' 17) (חופשה ביום שמתקיימות בו בחירות מקדימות במפלגה שבה העובד חבר). הצעה של חברי הכנסת יואב קיש ודוד ביטן. 

אז אני חושב שאחרי הדיונים השונים הגיעו לאיזה נוסחה, אז אולי היועצת המשפטית שלנו תציג לנו את הנוסחה ואם זה מקובל אז נוכל לסיים את זה מהר. 
סליחה שאני מתחיל בהודעה. אחד האנשים הפעילים מפלגתית, שפעילים בעיקר בחברה ובמיוחד בקרב העדה המרוקאית, נפטר הבוקר. שאול בן שמחון, איש פעיל מאד, איש ההסתדרות הרבה הרבה מאד שנים, איש אשדוד, הלך לעולמו הבוקר. יהיה זכרו ברוך.

בבקשה.

<נעה בן שבת:>
בעקבות הדיון הקודם שבו אנחנו דיברנו על כך שמעגנים את הזכות של העובד לצאת ביום הבחירות המקדימות, שהמעסיק לא ימנע ממנו את היציאה לשם כך, אז בעצם הצעת החוק עוברת לאכסניה של חוק המפלגות. לפי מה שמוצע כאן, עובד שהוא חבר במפלגה יוכל להיעדר מעבודתו ביום שבו מתקיימות בחירות מקדימות כאלה. אנחנו מדברים על בחירות מועמדי המפלגה לתפקיד יושב ראש המפלגה או חבר הכנסת ובמקרים האלה הוא צריך למסור למעסיק שלו הודעה על כך שהוא עומד לצאת ועל משך ההיעדרות הצפוי – 14 ימים מראש לפחות, כדי שהמעסיק יוכל להיערך בהתאמה.
עכשיו השאלה היא איך הוא לוקח את ההיעדרות ומה - - -

<מאיר כהן (יש עתיד):>
על מה הצבענו בקריאה הראשונה? מה הייתה לשון החוק? 

<יואב קיש (הליכוד):>
יום או חלק מהיום. או חצי יום. 

<נעה בן שבת:>
חצי יום. דובר על חצי יום.

<יואב קיש (הליכוד):>
לא, גם יום. היה כתוב יום או חצי יום. אני לא טועה.

<נעה בן שבת:>
דובר על זה שזה חצי יום, אבל חצי היום זה מן חריגה מהכלל.

<יואב קיש (הליכוד):>
לא, רגע, שאלת הבהרה. אני זוכר שהיה כתוב יום או חצי יום. את טוענת שזה לא מה שנאמר?

<נעה בן שבת:>
בנוסח היה כתוב – בתוספת חצי יום כאמור שהוא יכול להיעדר.

<מאיר כהן (יש עתיד):>
זה חוק אחר. בסדר, אני לא אקח את זה לוועדת הכנסת, אבל כעיקרון אני רוצה שתדעו שזה חוק אחר. אנחנו הצבענו בקריאה הראשונה על חצי יום. עכשיו משנים, מדברים על יום. 

<נעה בן שבת:>
לא, אני רק רוצה להסביר את התגלגלות העניינים.

<יואב קיש (הליכוד):>
לא, סליחה, אני רוצה לדייק, כי אני זוכר. החוק הרי מדבר על ימים שבהם אפשר לבחור להגדיר כיום כחופשה שנתית. הוספנו את יום הפריימריז, ואז בהגדרה, בגלל שהחוק מדבר על יום, מה שעשינו הוא שהוספנו גם אפשרות לחצי יום. בזה את צודקת. מה שכתוב בחוק זה רק האפשרות לחצי יום, אבל בחוק עצמו, ברגע שאתה מוסיף את ההגדרה, זה מיד מוגדר כיום. זה מה שאני זוכר בחקיקה ולכן אני - - -

<מאיר כהן (יש עתיד):>
לא, לא, חצי יום.

<נעה בן שבת:>
גם בהצעת החוק הטרומית וגם בהצעה הראשונה דובר על חצי יום, אבל אני רוצה לציין שההתנגדות לחצי יום לא באה מצד חברי הכנסת. לא חברי הכנסת ביקשו להרחיב ליום חופשה, אלא דווקא אני מדברת על יחידת הממונה על השכר, משרד העבודה, משרד המשפטים, כולם אמרו ימי חופשה ניתנים בימים שלמים. ולכן ככל שמדובר בימי חופשה, בקשתם הייתה שיום חופשה יינתן כיום שלם.

אפשר לבוא ולהגיד יום חופשה יהיה גם הוא חצי יום. אפשר לעשות את זה, אבל הם מדברים על הנזק שייגרם כתוצאה מכך, גם על התפיסה, על ספירת ימי החופשה. אחרי זה אנחנו צריכים לדון מה קורה עם יום חופשה אחר, אם לקבוע לגביו אילוצים. ולכן, כך הבנתי, מבחינתם הם מעדיפים לדבר על יום חופשה מלא ואם ההיעדרות היא היעדרות משעות, אז היעדרות היא על חשבון העובד. היעדרות ללא תשלום, חופשה ללא תשלום. אמרו לנו שחופשה ללא תשלום צריכה לשמש דווקא - - -
<מאיר כהן (יש עתיד):>
רגע, אם זה שעות? אם אני בא ומדפיס, אז מקזזים לי את השעות האלה מהחופשה השנתית?

<היו"ר אלי אלאלוף:>
לא, מהעבודה, משכר העבודה.

<מאיר כהן (יש עתיד):>
משכר העבודה. כלומר באחד אם אני לוקח יום, אז אני אוכל יום חופש. אם אני לוקח שעות זה על חשבוני.

<יואב קיש (הליכוד):>
נכון.

<אורלי ישי-גנץ:>
אדוני, לא מדויק. ברשותך, אם אפשר לדייק. 

<מאיר כהן (יש עתיד):>
למה לא?

<היו"ר אלי אלאלוף:>
סליחה, שם ותפקיד. התרגלתם לא?

<אורלי ישי-גנץ:>
ודאי אדוני, תודה לך. אורלי ישי-גנץ ממשרד האוצר. יש להבחין בין המגזר הציבורי למגזר הפרטי באשר לשאלה זו. במגזר הציבורי, אם אדם מעביר כרטיס ויוצא למספר שעות, זה יכול לבוא על חשבון ימי החופשה השנתית, הוא יכול לבקש ואין מניעה. במגזר הפרטי בחלק מהמקומות זה יורד מהשכר וחלק כן. זה התאחדות התעשיינים תוכל להשיב יותר טוב, אני מניחה. אבל יש להבחין בין שני המגזרים וזה לא בכל המעסיקים.

<נעה בן שבת:>
אז אין לכם התנגדות שגם על חשבון החופשה השנתית זה יהיה בחלקי יום? כי אני הבנתי שאתמול ניהלתם על זה מלחמה קשה ביותר, אתמול ושלשום. אם אין לכם בעיה, עדיף. 

<קריאה:>
אורלי, את מנהלת את המצב הקיים, לא את ה - - -

<אורלי ישי-גנץ:>
אני מתארת את המצב, אני נותנת מענה לשאלתו של כבוד חבר הכנסת.

<קריאה:>
לא, אני שואל לגבי הצעת החוק.

<נעה בן שבת:>
אז אפשר לכתוב את זה גם כך בהצעת החוק. אך כך, אם בעצם מתברר מדברייך שלמרות הדברים שנאמרו ובאמת המאבק שניהלתם על העניין הזה, גם שלשום וגם אתמול, אין בעיה לקחת את החופשה בחלקי ימים, אז בואו נכתוב את הדברים האלה כחלקי יום חופשה. 

<אורלי ישי-גנץ:>
בוודאי, בוודאי. גברתי, עמדתנו עומדת בעינה. אני נתתי מענה לשאלתו של חבר הכנסת - - -

<נעה בן שבת:>
בסדר, אם כך התשובה שלך, אז ממילא אפשר לשנות גם את הנוסח.

<אורלי ישי-גנץ:>
לא, לא. הסיבה להתנגדות, אנחנו נוכל לפרוש אותה שוב. הדברים ידועים. כבר דנו בדברים.
<נעה בן שבת:>
לא, את תצטרכי להסביר את הסיבה להתנגדות. עכשיו הסיבה להתנגדות ממש לא מובנת, לאור דברייך. עד עכשיו אמרתם כל הזמן שימי חופשה, אתם רוצים להסתכל עליהם כימים שלמים, גם למטרה שהעובד באמת ייצא ויתאוורר וגם למטרה של יום שלם ואתם התעקשתם על העניין הזה של יום חופשה. אם אתם אומרים עכשיו – עולה מדברייך – שאפשר גם במגזר הפרטי וגם במגזר הציבורי - - - אז אפשר - - -

<דוד ביטן (הליכוד):>
מה זה, העבירו את זה לחוק מימון מפלגות בסוף?

<אורלי ישי-גנץ:>
 - - - אחרת לחלוטין. - - - יש לכך מספר השלכות. 

<מאיר כהן (יש עתיד):>
זה הסיכום שלכם.

<דוד ביטן (הליכוד):>
לא סיכמנו כלום. 

<אורלי ישי-גנץ:>
יש מספר השלכות. ברגע שאותו עוד יוצא לחלקיות - - - אז - - -

<מאיר כהן (יש עתיד):>
זה עבר לחוק מימון מפלגות?

<היו"ר אלי אלאלוף:>
לא, מה פתאום. זה לא עבר לחוק מימון מפלגות.

<נעה בן שבת:>
זה לא חוק מימון מפלגות. חוק המפלגות. לא חוק חופשה שנתית- - -

<דוד ביטן (הליכוד):>
מה זה שייך בכלל לחוק המפלגות?

<נעה בן שבת:>
כי אנחנו אומרים שחלק מהחופשה, אם זה נלקח על חשבון חופשה ללא תשלום, אז זה לא מתאים לחוק חופשה שנתית. חוק חופשה שנתית עוסק רק בחופשה השנתית. כאן אנחנו מדברים על הזכות ל - - -

<דוד ביטן (הליכוד):>
היום הזה הוא יכול להיות חופשה ללא תשלום. אם יש לו חופש, אז יש לו.

<נעה בן שבת:>
זה כמו שהזכות להיעדר - - -

<דוד ביטן (הליכוד):>
לא, לא, אני לא מסכים.

<נעה בן שבת:>
שביום הבחירות יש זכות שקבועה בחוק הבחירות. אנחנו - - -

<דוד ביטן (הליכוד):>
אנחנו אמרנו שלא מתקנים פה את זכות העמידה בבג"ץ. ראיתי כבר. כל מה שאמרתי בפעם הקודמת - - -

<נעה בן שבת:>
לא, אותה התנגדות שלהם תהיה גם בחוק - - - 
<דוד ביטן (הליכוד):>
לא, לא, אני לא מסכים.

<נעה בן שבת:>
ההתנגדויות לא נובעות מזה. העמדה הזאת בחוק המפלגות היא עמדה יותר נכונה כאשר אנחנו מדברים על כך שיש אפשרות או לחופשה או לחופשה ללא תשלום. זה לא מתאים בחוק חופשה שנתית, שעוסק כולו בימי חופשה. 

<דוד ביטן (הליכוד):>
למה זה לא מתאים?

<נעה בן שבת:>
הוא עוסק כולו בימי חופשה. הוא עוסק רק בימי חופשה בתשלום. כל עניינו הוא ימי חופשה בתשלום ואנחנו ראינו, יש הוראות על היעדרות על חשבון החופשה השנתית. זה נמצא בחוק - - -

<דוד ביטן (הליכוד):>
אז איך את יכולה לתקן בחוק הזה את החוק ההוא?

<נעה בן שבת:>
אני יכולה. אני לא מתקנת את החוק ההוא, אני רק אומרת שהזכות ניתנת על חשבון ימי החופשה, לפי החוק ההוא. זה בעצם האמירה.

<דוד ביטן (הליכוד):>
נו, אז בכל זה מתקן תיקוף עקיף, אז מה ההבדל?

<נעה בן שבת:>
זה לא תיקון עקיף לחוק ההוא, זו אמירה על הזכות של העובד. אנחנו מדברים פה על הזכות של העובד. ביום הבחירות המוקדמות העובד זכאי לצאת.

<דוד ביטן (הליכוד):>
טוב, תני לי לקרוא את זה רגע.

<היו"ר אלי אלאלוף:>
כן, בבקשה.

<איה דביר:>
איה דביר ממשרד המשפטים. אני רק אנסה לחדד מהזווית שלנו. כל עוד זה נמצא בתוך חוק המפלגות וזה לא נמצא בתוך חוק חופשה שנתית, אז הדרך של ניכוי יום מחייבת - - -

<דוד ביטן (הליכוד):>
עכשיו להתחיל עוד פעם את כל ה - - -

<איה דביר:>
אם - - - יום מלא על חצי יום, חייבים למצוא פתרון לחצי היום הנוסף. ולכן אנחנו סברנו שחייבים בתוך חוק המפלגות, רק יום חופשה מלא - - - 
<מאיר כהן (יש עתיד):>
בסדר, אבל זה מה שבחוק החדש. 

<איה דביר:>
אני רק כן רוצה לחדד עוד פעם, שאילו היינו נשארים בנוסח שנקרא בדיון הקודם, שמצוי בתוך חוק חופשה שנתית ואז המשמעות היא לוותר על הרעיון של חופשה ללא תשלום, לאפשר רק ניכוי מחופשה שנתית – אז אפשר היה לבוא ולהגיד שעובד, לפחות מבחינתנו – משרד המשפטים – יכול לקחת יום אחד מימי הבחירה שלו ולנצל אותו בשני חצאים. 

בדרך הזאת אנחנו גם חשבנו שאנחנו מגשימים טוב יותר את התכלית של אפשרות לשמירה על סודיות הבחירה, לא לקשר את זה בהכרח ליום הפריימריז ולעשות את זה גם יום בחירה - - -

<דוד ביטן (הליכוד):>
בסדר, אני מוכן לזה, אין לי בעיה.

<איה דביר:>
אבל אלה בעצם שני מודלים שאפשר לקחת גם סט אחר של פתרונות. שניהם אפשריים, אבל משמש ביניהם הוא קשה.

<דוד ביטן (הליכוד):>
אני מסכים - - -

<היו"ר אלי אלאלוף:>
אבל אמרנו שזה לא ימי בחירה. אמרנו אנחנו רוצים את זה בימי החופשה, מחובר לחוק המפלגות.

<איה דביר:>
ומשכך, המפלגות, אז זה חייב להיות יום חופשה מלא, כי אחרת חייבים למצוא פתרון אחר ליום חופשה בחוק ה - - -

<דוד ביטן (הליכוד):>
למרות שזה תיקון עקיף לחוק חופשה שנתית, הרי זה ברור.

<נעה בן שבת:>
לא עושים תיקון עקיף לחוק חופשה שנתית. מה שעושים זה שאומרים שעל חשבון ימי החופשה שניתנים לפי חוק חופשה שנתית, אפשר לנצל ימים על חשבון החופשה השנתית.

<דוד ביטן (הליכוד):>
או חלק.

<נעה בן שבת:>
עכשיו, העניין של חלק מיום זה דבר שעלה. קיבלתי התנגדות מאד עיקשת מצד הממשלה ליום חופשה. כרגע, בתחילת הדיון, הם הסבירו שבכלל, למרות שהם הסבירו שאין ימי חופשה בחלקים, בתחילת הדיון הם הסבירו שיש ימי חופשה בחלקים, ואת זה באמת הייתי רוצה לשמוע ולהבין.

<איה דביר:>
זה הסכמי. 

<דוד ביטן (הליכוד):>
בסדר, אין בעיה - - -

<יואב קיש (הליכוד):>
לא, זה לא טוב חל"ת. זה צריך להיות שעות חופש. מה הבעיה בלתת לו חופש?

<דוד ביטן (הליכוד):>
איפה כתוב חל"ת?

<יואב קיש (הליכוד):>
הנה, זה חל"ת.

<היו"ר אלי אלאלוף:>
כן, בבקשה. 

<איה דביר:>
ההסבר שנתנה חברתי בתחילת הדיון, שעון על מערך של הסכמים קיבוצים מיטיבים, שמבטיחים לעובדים שנהנים מאותם הסכמים קיבוציים, ל - - -

<היו"ר אלי אלאלוף:>
לא, אני לא יכול להבין, כי אני - - - על מה אנחנו מסכימים?

<איה דביר:>
על יום חופשה שלם, אדוני. 

<נעה בן שבת:>
לא, אדוני, אבל אני מבינה שחברי הכנסת מבקשים לדבר על חלק מיום חופשה - - -

<היו"ר אלי אלאלוף:>
לא, הוא אומר שלא. הוא מסכים. 

<דוד ביטן (הליכוד):>
לא, חלק כן. יום שלם – לא. 

<היו"ר אלי אלאלוף:>
אז מה אתם רוצים?

<דוד ביטן (הליכוד):>
הניסוח הזה בסדר גמור.

<נעה בן שבת:>
לא, אבל הניסוח הזה אומר ככה: או שאתה לוקח יום חופשה שלם ואם אין לך ימי חופשה, או - - -

<דוד ביטן (הליכוד):>
אם אין לך, אז זה יורד לו כדין, ואם יש לו, אז יורד לו ממה שיש לו. 

<נעה בן שבת:>
אבל גם אמירה שההיעדרות היא חלק מיום, וזה כן גם יש פה, שאם ההיעדרות היא חלק מיום אז זה חופשה ללא תשלום; ואם הם אומרים שאין - - -

<דוד ביטן (הליכוד):>
לא, זה גם לא. את זה לא ראיתי כתוב. 

<נעה בן שבת:>
אוקיי, זה כתוב פה, אבל צריך לשנות.

<דוד ביטן (הליכוד):>
לא, או שההיעדרות היא חלק מיום - - -

<נעה בן שבת:>
אז גם אז דינו כדין חופשה.

<דוד ביטן (הליכוד):>
לא, לזה אני לא מסכים.

<היו"ר אלי אלאלוף:>
אז מה כן? 

<דוד ביטן (הליכוד):>
אם הוא ייקח חצי יום, - - - שעתיים, זה ייחשב לו על החופשה השנתית.

<היו"ר אלי אלאלוף:>
נשמע את היועץ המשפטי של משרד העבודה.

<דוד ביטן (הליכוד):>
זה מאין את החוק הזה, כי אם הוא יצטרך לשלם על זה מכיסו, אז הוא לא ילך. 

<יואב קיש (הליכוד):>
הוא רוצה לנצל את החופשה שלו.

<דוד ביטן (הליכוד):>
מה זה העניין הזה? אני מבקש מיושב הראש להצביע על זה איך שזה. עם כל הכבוד למשרד המשפטים, זה לא מקובל עלי.

<יואב קיש (הליכוד):>
אני רוצה לשאול עוד דבר. הנוסח טוב, אבל יש לי בשאלה אחרת הבהרה.

<דוד ביטן (הליכוד):>
לגבי חלק מיום זה ייחשב לו על חשבון החופשה גם כן. אם אין לו כלום, אז זה ייחשב לו חופשה - - -

<יואב קיש (הליכוד):>
הנוסח הוא טוב. השאלה שלי היא שאלת הבהרה. אנחנו מתייחסים הרי לעובד.

<דוד ביטן (הליכוד):>
כמה אפשר להתווכח על זה? אני אגיד לכם את האמת, הרגתם אותנו. 

<יואב קיש (הליכוד):>
אנחנו מתייחסים פה לעובד. השאלה אם ברור מזה שהמעסיק מחויב, כי פה בעצם העובד זכאי. לא כתוב מה שהמעסיק מחויב לתת, אז השאלה אם זה מובן מאליו.

<נעה בן שבת:>
זה הצד השני של אותו דבר. אם יש לעובד - - -

<יואב קיש (הליכוד):>
זה ברור? 

<דין ליבנה:>
זה ברור.

<יואב קיש (הליכוד):>
אוקיי, תודה רבה. 

<היו"ר אלי אלאלוף:>
כן, בבקשה, היועץ המשפטי של משרד העבודה. 

<אור רוזנמן:>
עורך דין אור רוזנמן, ממשרד העבודה. אני רוצה להבהיר את הבעייתיות בחלקי ימי חופשה. בניגוד למדינה או למקומות שבהם קיים הסכם קיבוצי מיטיב, שמאפשר לעשות חלקיות ימי חופשה, ככלל חוק חופשה שנתית לא מדבר על חלק מיום חופשה. הוא מדבר על ימים מלאים.

<דוד ביטן (הליכוד):>
הנה, ביטלנו את החוק באופן עקיף עכשיו.

<אור רוזנמן:>
המשמעות היא של חלק יום חופשה היא לצורך העניין אם עובד יצא לשעתיים וזה נזקף על חשבון ימי החופשה שלו, כלומר נשאר לו 0.8 יום חופשה.

<דוד ביטן (הליכוד):>
נו, אז מה?

<אור רוזנמן:>
מה הוא יעשה ב-0.8 יום חופשה?

<דוד ביטן (הליכוד):>
בעיה שלו. בעיה של העובד, מה?

<אור רוזנמן:>
המעסיק יכריח אותו לבוא לשעתיים בבוקר ואז לצאת עם המשפחה ל-0.8 יום, שארית היום. 
<דוד ביטן (הליכוד):>
לא יודע, ואולי זה טוב לעובד? אולי.

<אור רוזנמן:>
אם נשאר לו 0.3, אז הוא יצטרך לבוא ואת יום החופשה שלו הוא יקבל 4 שעות בסוף היום - - -

<דוד ביטן (הליכוד):>
אולי זה טוב לעובד, שהוא יבוא חצי יום?

<אור רוזנמן:>
המשמעות היא למעשה שזה מנטרל את התכלית של ימי החופשה, כפי שהם נקבעו בחוק - - -

<דוד ביטן (הליכוד):>
אבל זה רק לגבי העניין הזה, לא לגבי כל עניין.

<אור רוזנמן:>
אבל זה משאיר חלקי ימים שבהם אנחנו לא יודעים לטפל והמשמעות בסופו של דבר היא פגיעה בעובד. ולכן אנחנו מתנגדים לחלקיות ימי חופשה.

<דוד ביטן (הליכוד):>
בסדר. שמענו את ההתנגדות שלכם כמה פעמים.

<היו"ר אלי אלאלוף:>
כן, גברת, משרד המשפטים.

<איה דביר:>
לי אין בעיה שיהיה ניכוי של חלק מחופשה בשכר, אבל המשמעות ואני כן מצטרפת לדבריו של חברי אור, המשמעות היא שחייבים לבחור מה עושים עם החצי השני בתוך חוק חופשה שנתית, כי אחרת מה שיקרה זה שהעובד ייצא לשעתיים ולא תהיה לו אפשרות לנצל את ה-0.8 הנותרים, כי החוק לא מסדיר את זה. החוק לא יכול לשתוק לגבי היתרה. אם מחלקים, חייבים לתפור תמונה שלמה, שמאפשרת ניצול של - - -

<יואב קיש (הליכוד):>
אז בואו נתקן את זה בחוק המפלגות ואחרי זה נוביל תיקון בחוק הזה. 

<איה דביר:>
אבל אני אסביר למה זה לא - - -

<דוד ביטן (הליכוד):>
מה את רוצה שיהיה כתוב, בואו נשמע.

<נעה בן שבת:>
אפשר להגיד שהוא זכאי להיעדר את ההיעדרות הזאת על חשבון החופשה השנתית שלו ביום או בחלק מיום, ויתרת החופשה תעמוד לרשותו לפי חוק חופשה שנתית. בעצם אם את אומרת שזה על חשבון חופשה שנתית, ממילא זה משתמע כך. ומרגע שזה על חשבון החופשה ואת אומרת שזה יכול להיות גם בחלק מיום, הוא צריך לנצל אותו - - - חלק ממנו. 

<דוד ביטן (הליכוד):>
ברור. עד חצי יום זה בסדר. 

<איה דביר:>
אבל איפה את רואה שחובה על המעביד לתת את החלק ה - - -

<דוד ביטן (הליכוד):>
אם הוא הולך לחצי שעה או לשעה, זה יהיה על חשבונו.

<נעה בן שבת:>
כי זה רק על חשבון החופשה השנתית יש לו את חובתו לתת את החופשה השנתית לפי חוק חופשה שנתית. 

<היו"ר אלי אלאלוף:>
אוקיי. כן, גברתי.
<ביין ותד:>
ביין ותד ממשרד האוצר. בכל הנושא של חלקיות יום לעומת חצאי ימים, מקשה עלינו לאמוד את העלויות התקציביות של ההצעה.
<דוד ביטן (הליכוד):>
עוד פעם?
<ביין ותד:>
כן. חצי יום אני כל יכולה לבוא ולהגיד - - -
<דוד ביטן (הליכוד):>
אז אמרתי, הנה, הימים - - -
<ביין ותד:>
אבל בחצי ימים אתה מייצר מצב ש - - -
<דוד ביטן (הליכוד):>
הנה, אבל תקשיבי.
<ביין ותד:>
שעות, שלישי ימים - - -
<דוד ביטן (הליכוד):>
אני עוד לא ראיתי דבר כזה בחיים.
<ביין ותד:>
וגם זה מקשה חשבונאית על המעסיק ו - - -
<היו"ר אלי אלאלוף:>
אני לא מבין, מה אתם צריכים? 
<דוד ביטן (הליכוד):>
אני אמרתי, אני מוכן לפשרה - - -
<ביין ותד:>
ולכן אנחנו גם - - -
<היו"ר אלי אלאלוף:>
גברתי ותד, אבל אין לנו תלונות - - -
<דוד ביטן (הליכוד):>
אני הבנתי שבאתם-. תראו, הרי לא נסיים. גם אם נעשה עוד 100 ישיבות אתם תבואו בשורה עם אותן טענות, חברה.
<ביין ותד:>
אז - - -
<דוד ביטן (הליכוד):>
אמרתי לכם, אנחנו לא מתקנים את סמכויות בג"ץ פה. אני מוכן לפשרה נוספת. אם הוא ייקח חצי יום, זה יחול כמו שכתוב פה. אם הוא ייקח פחות מחצי יום, זה יהיה על חשבונו. בסדר?
<ביין ותד:>
חצי יום הוועדה - - -
<דוד ביטן (הליכוד):>
אז מה אתם רוצים? מה? אם לא, אז עזבו אותי. אני מבקש הצבעה ו - - -
<היו"ר אלי אלאלוף:>
אבל איפה החישוב של האוצר פה, אני לא מבין.
<דוד ביטן (הליכוד):>
אין שום חישוב.
<היו"ר אלי אלאלוף:>
אין פה עלות לאוצר. 
<נעה בן שבת:>
אדוני, אני רוצה להזכיר שבדיון הקודם הם הסבירו שהחישוב הוא רק אם הולכים על אותה הצעה שהייתה של משרד המשפטים, לקחת את כל ימי החופשה של בחירת העובד ואותם לאפשר ל - - - בחלוקה לחצאים - - -
<היו"ר אלי אלאלוף:>
אני מציע ש - - -
<נעה בן שבת:>
או לקחת לדוגמא את ימי הבחירה - - - ואז יש עלויות וזה לא עלות שנחשבת פה - - -
<ביין ותד:>
לגבי חצי יום - - - אומדן של חברי מפלגה, אנחנו לא עולים על שישה מיליון שקלים וזה לא מצריך מקור. אם אנחנו הולכים עכשיו על חלקי ימים זה מקשה על האומדן וזה אומר שיש לנו יותר עלויות - - -
<יואב קיש (הליכוד):>
למה? פחות.
<נעה בן שבת:>
לא, סליחה, אני רגע רוצה להזכיר שהחלטת ועדת שרים לענייני חקיקה הייתה שכשמדובר על יום חופשה אתם מאפשרים גם חצי יום חופשה. זה היה בהסכמת ועדת השרים לענייני חקיקה, אז אני לא רואה - - -
<ביין ותד:>
אבל חצי - - -
<דוד ביטן (הליכוד):>
אז אני הולך על זה. אני אומר אם זה חצי יום, נלך לפי הנוסח הזה. אם זה פחות מחצי יום אז זה יהיה על חשבונו.
<היו"ר אלי אלאלוף:>
אז יש לי הצעה, כדי שנפסיק את - - -
<דוד ביטן (הליכוד):>
ואז אם זה על חשבונו, מה זה מעניין אותנו?
<היו"ר אלי אלאלוף:>
דוד ברשותך, כדי שנפסיק את הבלבול, בוא נעבור לקריאה ונראה מה כן עובר ומה יתוקן. בבקשה.
<נעה בן שבת:>
הצעת חוק המפלגות, תיקון מספר-. לא יודעים מה מספרו. 
היעדרות עובד ביום שבו מתקיימות בחירות מקדימות במפלגה שבה הוא חבר, התשע"ז-2017.
<דוד ביטן (הליכוד):>
לא, הוא לא חבר - - -
<היו"ר אלי אלאלוף:>
כל מספר שאת הולכת זה לפי ה - - -
<נעה בן שבת:>
כן, זה היה תיקון מספר 17 לחוק חופשה שנתית. עכשיו יהיה תיקון מספר אחר, בגלל שזה לא חוק המפלגות. 
הוספת סעיף 17 ב'

1. בחוק המפלגות, התשנ"ב-1992 (להלן – החוק העיקרי) אחרי סעיף 17 א' יבוא:
היעדרות עובד לצורך הצבעה בבחירות מקדימות

17ב.
(א) עובד שהוא חבר במפלגה זכאי להיעדר מעבודתו ביום שבו מתקיימות במפלגה בחירות מקדימות, ובלבד שמסר למעסיקו הועדה על כך ועל משך ההיעדרות הצפוי 14 ימים מראש לפחות; דין היעדרות לפי סעיף זה כדין חופשה שנתית,

אולי אנחנו נצטרך להגיד שהיעדרות לפי סעיף זה תהיה על חשבון ימי החופשה השנתית. 

ואם אין לעובד ימי חופשה - - -

רגע, אנחנו רוצים להגיד ביום שבו מסר – אתם רוצים להגביל אותו בחצי יום? לא יותר מחצי יום, או שאתם רוצים ל - - - לא לקחת יום.

<דוד ביטן (הליכוד):>
לא, לא, אמרתי. אם הוא לקח חצי יום, אז זה יהיה על חשבון חופשה שנתית. אם הוא לקח פחות, זה רק על חשבון חופשה ללא תשלום.

<היו"ר אלי אלאלוף:>
ואם הוא לקח יותר? 

<קריאה:>
אפשר לקחת יותר. אפשר לקחת גם יום - - - כדי להיות פעיל.

<היו"ר אלי אלאלוף:>
כן, כן.

<ביין ותד:>
זה יום או חצי יום, כדי לא ל - - -

<דוד ביטן (הליכוד):>
כן, יום או חצי יום זה כדין חופשה שנתית. פחות – זה על חשבונו. הוא רוצה לקחת שעה, זה על חשבונו. זה הכל. 

<יואב קיש (הליכוד):>
חל"ת.

<נעה בן שבת:>
למשך יום או חצי יום - - -

<דוד ביטן (הליכוד):>
הבנת? אז זה פותר לך גם לגבי - - - 

<נעה בן שבת:>
זה יהיה על חשבון החופשה השנתית. ואם אין לו - - -

<דוד ביטן (הליכוד):>
כן,אבל פה כאילו אין ימי חופשה. מורידים לו מהמשכורת. 

<היו"ר אלי אלאלוף:>
כן, אבל זה כמו כל ה - - -

<דוד ביטן (הליכוד):>
זה עניין שלו. הוא רוצה לקחת חצי - - -

<נעה בן שבת:>
ואם אין לעובד ימי חופשה או שההיעדרות היא בחלק הקטן מחצי יום. עכשיו יש פה עוד הצעה להגיד שבכל זאת יכול להיות שהעובד יוצא לפריימריז כמה פעמים במפלגתו ואחר כך עובר למפלגה אחרת ויוצא לפריימריז, והשאלה אם צריך - - -

<יואב קיש (הליכוד):>
יהיו אולי שלושה כאלה. בואו, אנחנו מתעסקים בשטויות, באמת.

<נעה בן שבת:>
תיאורטית זה אפשרי.

<דוד ביטן (הליכוד):>
זה בטל ב-60.

<יואב קיש (הליכוד):>
זה בטל ב-60. אנחנו עכשיו יושבים ודברים על מקרים שאת יודעת מה, אולי אחד מ-100,000.

<היו"ר אלי אלאלוף:>
אז ירד?

<נעה בן שבת:>
אני הבנתי שהחשש הועלה מצד האנשים הנצלנים, בואו נגיד ככה. תוכלו להסביר את החשש שהצגתם.

<היו"ר אלי אלאלוף:>
חשוב שנגיד שזה לא יותר מפעמיים בשנה. 

<אורלי ישי-גנץ:>
פעמיים בשנה וככל הנראה גם יהיו ימי בחירות לחברי הכנסת. זאת אומרת לגבי מפלגת העבודה, למצער, יש לנו לפחות שלושה ימים השנה ככל הנראה. 

<דוד ביטן (הליכוד):>
אבל זה חד פעמי, זה לא כל החיים.

<אורלי ישי-גנץ:>
לא בטוח. אבל יכול להיות מצב - - -

<יואב קיש (הליכוד):>
לא בטוח שזה יהיה השנה.

<דוד ביטן (הליכוד):>
יש לי הפתעה בשבילך, הבחירות יהיו רק בעוד שנתיים אחרי התוצאות האלה. למה גם כחלון לא רוצה בחירות. 
<נעה בן שבת:>
אז אתם רוצים להגיד שזה לא יהיה יותר משני ימי חופשה בשנה?

<דוד ביטן (הליכוד):>
לא. לא, לא. 

<נעה בן שבת:>
או שאתם בכלל לא רוצים הגבלה. 

<דוד ביטן (הליכוד):>
לא, בלי הגבלה. מה זה חשוב, זה על חשבונו, מה זה מעניין?

<נעה בן שבת:>
זה על חשבונו, אבל מצד שני המעסיק נותן לו להיעדר.

<מאיר כהן (יש עתיד):>
אני רוצה הסתייגות בעל פה פה. 

<דוד ביטן (הליכוד):>
איפה, מה אתה רוצה?

<מאיר כהן (יש עתיד):>
אני רוצה הסתייגות בעל פה – לא לקחת יותר מיום אחד בשנה.

<דוד ביטן (הליכוד):>
למה?

<מאיר כהן (יש עתיד):>
ככה. 

<דוד ביטן (הליכוד):>
הנה, עכשיו היו להם שניים.

<מאיר כהן (יש עתיד):>
שיהיה להם. אני מתנגד. 

<איתן ברושי (המחנה הציוני):>
לא, אבל יום זה יום שלם, אתם דיברתם על חלקי יום. 

<מאיר כהן (יש עתיד):>
אם הוא לוקח שני חצאים, אז בסדר.

<דוד ביטן (הליכוד):>
אבל יום אחד בשנה זה לא מספיק. 

<מאיר כהן (יש עתיד):>
שני חצאים זה מספיק. לא צריך יומיים. 

<דוד ביטן (הליכוד):>
לא, יום אחד בשנה זה לא משנה אם זה חצי או שעה. הוא יכול להשתמש בזה פעם אחת.

<נעה בן שבת:>
על חשבון החופשה השנתית. מה שאתה אומר זה רק על חשבון החופשה השנתית. על חשבונו הוא יכול לקחת - - -

<דוד ביטן (הליכוד):>
זו הסתייגות שאנחנו לא מוכנים לה. אני מוכן שיהיו יומיים בשנה, אין לי בעיה. עד יומיים בשנה. אם אתה מוכן עד יומיים בשנה - - -

<מאיר כהן (יש עתיד):>
לא, לא. יום בשנה.

<דוד ביטן (הליכוד):>
אז נצביע על ההסתייגות, מה אני אעשה.

<נעה בן שבת:>
או שהעובד נעדר מכוח סעיף זה יותר מיומיים בשנה אחת על חשבון החופשה השנתית, אז דינה כדין חופשה ללא תשלום או היעדרות ללא תשלומים אם הוא לוקח חלק מיום - - -

<דוד ביטן (הליכוד):>
יותר מיום. אם הוא נעדר יותר מיומיים.

<נעה בן שבת:>
נכון. 

<דוד ביטן (הליכוד):>
בסדר.

<נעה בן שבת:>
או הוא נעדר בחלק מיום שהוא קטן מחצי יום.

<דוד ביטן (הליכוד):>
חלק שהוא קטן מחצי יום, כן.

<נעה בן שבת:>
או שהוא נעדר - - -

<דוד ביטן (הליכוד):>
זה גם לא מספק אותך? 

<נעה בן שבת:>
או שאין לו ימי חופשה. 

<אורלי ישי-גנץ:>
המשמעות היא שבחל"ת הוא יכול להיעדר כמה שירצה.

<מאיר כהן (יש עתיד):>
אני חושב שזה יותר מדי.

<דוד ביטן (הליכוד):>
לא, יהיה, עזוב אותך. מעשית זה לא יהיה, נו.

<מאיר כהן (יש עתיד):>
 - - - חגיגה. זה לא מכובד.

<דוד ביטן (הליכוד):>
אבל מעשית זה לא יהיה. סתם. 

<מאיר כהן (יש עתיד):>
זה לא מכובד.

<אורלי ישי-גנץ:>
סליחה, אני מבקשת לחדד בתוך הנוסח, - - - שהעובד ינצל חצי יום - - -

<היו"ר אלי אלאלוף:>
למה שלא יהיה יום בשנה?

<דוד ביטן (הליכוד):>
יום בשנה זה מעט. ראית, עכשיו היה להם יומיים. אין מה לעשות. 

<אורלי ישי-גנץ:>
סליחה, ברצותכם, אני מתנצלת, בהדבק הדברים, אם אדוני אומר - - -

<דוד ביטן (הליכוד):>
זה יכול לקרות רק לליכודינקים החדשים, אלה שמתפקדים למרץ ועובדים לליכוד. רק אלה יכולים, אתה מבין? 
<מאיר כהן (יש עתיד):>
כמה כאלה יש?
<דוד ביטן (הליכוד):>
יש, יש. מתפקדים ערבים.

<היו"ר אלי אלאלוף:>
אתה החלק ההומוריסטי שלנו.

<דוד ביטן (הליכוד):>
ערבים מתפקדים.

<אורלי ישי-גנץ:>
כבוד יושב הראש ציין וגם כבוד חבר הכנסת ביטן אמר, אם בכל מקרה אין הדבר מיושם מבחינה מעשית, אז מדוע שלא ניצור איזה שהוא סדר בניסוח, כי המשמעות שכרגע עורכת הדין בן שבת ציינה, הינה שאפשר שהעובד ייקח את זה ללא הגבלה. אז אם אפשר רבותי, רק לעשות סדר דברים, שיהיה ברור שגם לגבי החל"ת לא מדובר על-. פשוט לקבוע כמה ימים.

<נעה בן שבת:>
אני לא הבנתי שיש איזו כוונה לבדל - - -

<היו"ר אלי אלאלוף:>
בואו, אני - - -

<דוד ביטן (הליכוד):>
אמרנו, יומיים בשנה. 

<נעה בן שבת:>
רגע, אתם רוצים להפעיל גם את החל"ת?

<דוד ביטן (הליכוד):>
אמרתי יומיים בשנה.

<יואב קיש (הליכוד):>
מספיק, מספיק.

<נעה בן שבת:>
סליחה רק רגע, אני רק רוצה להבין. אני הבנתי שההגבלה של היומיים שאתם מדברים עליהם זה הגבלה כשמדובר בחופשה שנתית, על חשבון החופשה השנתית שצבורה לו.

<יואב קיש (הליכוד):>
נכון.

<נעה בן שבת:>
אם כוונתכם היא ש - - -

<דוד ביטן (הליכוד):>
אין לי בעיה. שאי אפשר לקחת יותר מיומיים, לא על חשבון זה ולא על חשבון זה. 

<נעה בן שבת:>
אוקיי.

<אורלי ישי-גנץ:>
תודה רבה. 

<דוד ביטן (הליכוד):>
בסדר.

<היו"ר אלי אלאלוף:>
מזל שאתה מבין את זה. אני לא מבין כלום בכל מה שאתם מדברים. 

<דוד ביטן (הליכוד):>
יכול להיות נגיד בליכוד, יום אחד בוחרים את יושב הראש ואחרי זה יש את הבחירות לכנסת. אז יכול להיות יומיים. 

<היו"ר אלי אלאלוף:>
היושב ראש זה לא פריימריז. 

<נעה בן שבת:>
יומיים לעבודה. 

<דוד ביטן (הליכוד):>
אלה יודעים להסתדר.

<היו"ר אלי אלאלוף:>
רק שנייה, בבקשה תתנו לסיים את הקריאה. בואו נגמור. אני בינתיים מנהל. יש לי דבר אחד בינתיים, זה ניהול הישיבה. בואי תסיימי ואחר כך נחזור להערה שלך.

<נעה בן שבת:>
(ב1) הוראות -

הייתה פה בקשה להחריג באיזו שהיא צורה את עובדי החינוך. 

<היו"ר אלי אלאלוף:>
כן.

<נעה בן שבת:>
כשאנחנו מדברים פה מורים, על גננות וסייעות.

<יואב קיש (הליכוד):>
אבל זה לא מוחרג.

<דוד ביטן (הליכוד):>
לא, יש, יש. 

<נעה בן שבת:>
אז זה בהחרגה בחינוך (ב1):

הוראות סעיף קטן (א) יחולו לעניין עובד חינוך בכפוף להליכי אישור חופשה הנהוגים לגביו. 

זאת אומרת אם בתקנון השירות יגידו שביום פריימריז מותר לו לצאת לשעה ולחזור או לעשות משהו - - -

<יואב קיש (הליכוד):>
בסדר, אין בעיה. מחריגים את החינוך בהתאם.

<נעה בן שבת:>
אז הוא יוכל לצאת. אנחנו לא רוצים להחריג את - - -

<דוד ביטן (הליכוד):>
עובד חינוך, לא רק בשירות המדינה גם ברשויות, בכל מקום, נכון? מה זה עובד חינוך?
<נעה בן שבת:>
עובד חינוך – ההגדרה שלו פה היא שמדובר בעובד הוראה. אולי צריך להגיד עובד הוראה, גננת, לרבות סייעת בגן הילדים. סייעת בדרך כלל לא נחשבת עובד חינוך, ורק לצורך הסעיף הזה נגיד עובד הוראה וגננת לרבות סייעת.

<דוד ביטן (הליכוד):>
טוב. לא, מה זה?

<יואב קיש (הליכוד):>
כתוב לרבות גננת וסייעת. 

<דוד ביטן (הליכוד):>
במעונות?

<נעה בן שבת:>
כן, אנחנו רק נשנה את זה, נגיד שעובד חינוך וגננת הם עובדי חינוך יותר מסורתיים והסייעת היא בהחרגה לרבות. 

<דוד ביטן (הליכוד):>
בסדר.

<נעה בן שבת:>
אנחנו לא כללנו פה, בדיון הקודם הזכירו גם את העובדים בסגל האקדמי, שזה - - -

<דוד ביטן (הליכוד):>
לא, אני מציע - - -

<נעה בן שבת:>
הסגל האקדמי התברר שאין בעיה איתם, הם לא משאירים כיתה של ילדים.

<אורלי ישי-גנץ:>
אין קושי.

<דוד ביטן (הליכוד):>
לא רק בגן ילדים גם במעונות, כי למשל במעונות ויצ"ו או מעונות נעמ"ת, הם יכולים ללכת אם הם רוצים.

<נעה בן שבת:>
הם יכולים ללכת ככל שאנחנו לא מחריגים אותם ולא דורשים - - -

<דוד ביטן (הליכוד):>
לא, אבל אז תצייני, למשל אם הוא עובד נעמ"ת – בחירות במפלגת עבודה – בסדר? הוא עובד נעמ"ת, אז לכאורה הוא יכול ללכת, אבל באותה צורה, זה לא משנה, לא רק גן ילדים.

<נעה בן שבת:>
נכון. - - - שיש גם לגביהם, אולי משרד העבודה יכול להתייחס. 

<דוד ביטן (הליכוד):>
זה לא משנה, זה לא רק בשביל הליכוד פה. 

<היו"ר אלי אלאלוף:>
חברה, חברה. אי אפשר להשיג איתכם שקט? 

<דוד ביטן (הליכוד):>
אפשר. 

<דין ליבנה:>
אני לא יודע אם המושג גננת כולל את המטפלות במעונות היום. 

<היו"ר אלי אלאלוף:>
אז בואו נרשום אותן וזהו, חבל על הזמן. 

<דוד ביטן (הליכוד):>
אמרנו לה להכניס את זה, אבל מה שתרצו. אין בעיה. הנה, פה אני חושב שאין חוק ש - - -

<היו"ר אלי אלאלוף:>
אז לא, אני מבקש לסיים את הקריאה ואחר כך תרצו לתקן – נתקן.
<נעה בן שבת:>
אדוני, יש פה עוד פעם הערה שמשרד המשפטים ביקש להעיר. 
<דוד ביטן (הליכוד):>
באיזה סעיף?

<נעה בן שבת:>
לסעיף הקודם הוא ביקש להעיר שההיעדרות, כשמדובר על היעדרות על חשבון החופשה השנתית, עוד לא נגרעת מהעובד הזכות לנצל את חצי היום האחר שלו. אני חושבת שהדברים האלה עולים מתוך זה שאנחנו אומרים שהניצול הוא של חצי יום על חשבון החופשה השנתית.

<דוד ביטן (הליכוד):>
תקני להם. אני אוהב את משרד המשפטים.

<נעה בן שבת:>
אני חושבת שזה רק מסרבל. אם אתם מבקשים להכניס את זה, אז ננסה אולי למצוא נוסח.

<דוד ביטן (הליכוד):>
אנחנו בעד משרד המשפטים.

<נעה בן שבת:>
זה רק על חשבון, נכון, אנחנו גם - - - 

<דוד ביטן (הליכוד):>
תמיד אני בעדם. לא חייב לקבל את כל ההערות, אבל אני בעדם. 

<נעה בן שבת:>
על חשבון אומר שאת השאר הוא יכול לנצל את היתרה לפי חוק חופשה שנתית. אין טעם לסרבל. 

<היו"ר אלי אלאלוף:>
רגע, רגע, אי אפשר. בואו תאפשרו ליועצת לסיים את דבריה או שלא יהיה פה סדר. חברה, מספיק. 

<נעה בן שבת:>
הבקשה היא להגיד מה ייעשה בחצי היום הנותר של העובד, אם הוא לקח חצי יום. אני חושבת שפה זה הסבר של משהו שהוא לא טעון הסבר, בגלל שאנחנו מדברים פה על כך שהוא זכאי לקחת את היום על חשבון החופשה השנתית שלו - - -

<היו"ר אלי אלאלוף:>
אז לא יהיה - - -

<נעה בן שבת:>
לא צריך ללכת ולסרבל פה את ההוראות. החופשה השנתית - - -

<היו"ר אלי אלאלוף:>
אוקיי, מקובל. תתנו לה לסיים את הקריאה. אחר כך אם יש הערות נוסיף.

<נעה בן שבת:>
(ב) מעסיק ישמור בסוד מידע שמסר לו העובד לגבי היעדרות כאמור בסעיף קטן (א), לא יגלה מידע כאמור ולא יעשה בו כל שימוש, ובכלל זה לא ירשום בפנקס חופשה כל פרט לגבי המפלגה שבה נערכו הבחירות המקדימות.
(ג) לעניין סעיף זה – 

"בחירות מקדימות" – בחירות לבחירת מועמדי המפלגה לתפקיד יושב ראש המפלגה או חבר הכנסת;

"חופשה שנתית" ו"פנקס חופשה" – כמשמעותם לפי חוק חופשה שנתית התשי"א-1951"

"עובד חינוך"- עובד הוראה וגננת, לרבות סייעת בגן ילדים ומטפלת במעון יום". 

ועכשיו 
"תיקון סעיף 28יח2

2. בסעיף 28יח2(א) לחוק העיקרי, בסופו יבוא "נמסרה הודעה כאמור, יפרסם הרשם באתר האינטרנט שלו מידע על מועד הבחירות המקדימות של המפלגה, כפי שנמסר לו בהודעה".
אם לא נמסר לו, ממילא אין לו מה לפרסם. הוא תלוי בהודעה שנמסרת לו.

וכמו שאמרנו, יש הגבלה של יומיים בשנה. יש פה הסתייגות של יום בשנה והיו לכם הסתייגויות נוספות לגבי ה - - -

<היו"ר אלי אלאלוף:>
אתה רוצה להצביע על ההסתייגות? 

<דוד ביטן (הליכוד):>
אמרנו פשרות על הכל.

<נעה בן שבת:>
היו לכם שתי הסתייגויות נוספות. אחת, ביקשתם שההודעה תהיה 30 ימים מראש ולא 14 ימים.

<דוד ביטן (הליכוד):>
נו, 30 זה הרבה. 

<היו"ר אלי אלאלוף:>
אפשר להוריד את זה. - - - זה יום בשנה או יומיים. אז מי בעד ההסתייגות של מאיר כהן? מי נגד?

<מאיר כהן (יש עתיד):>
אני בעד, סליחה. 

<דוד ביטן (הליכוד):>
אתה רואה, אתה לא מאמין בהסתייגות.

<מאיר כהן (יש עתיד):>
לא, אני מאמין בזה שאני יוצא בשש מדימונה.

<נעה בן שבת:>
הייתה לך הסתייגות שאתה אמרת שבתנאי שזה לא יתקיים פעם אחת בשנתיים, אבל אתה אומר פעם בשנה - - -

<דוד ביטן (הליכוד):>
מאיר, אני מציע שאת ההסתייגות תעשה כהסתייגות דיבור. 
<מאיר כהן (יש עתיד):>
יאללה, נו.

<דוד ביטן (הליכוד):>
אז זהו, לא כהסתייגות להצבעה. 

<יואב קיש (הליכוד):>
אז הורדת?

<נעה בן שבת:>
אז עכשיו תצביעו על ההסתייגות.

<היו"ר אלי אלאלוף:>
הסתייגות. הצבענו.

הצבעה

בעד – מיעוט
נגד – רוב
נמנעים – אין
ההסתייגות לא נתקבלה
<נעה בן שבת:>
כרגע הצבענו על זה כהסתייגות. זה עולה כהסתייגות למליאה.
<דוד ביטן (הליכוד):>
תעשה הסתייגות דיבור, נו. 

<נעה בן שבת:>
תוכל במליאה לוותר על זה.

<מאיר כהן (יש עתיד):>
אוקיי, במליאה. 

<היו"ר אלי אלאלוף:>
אוקיי, כן בבקשה. שם לפרוטוקול.

<דין ליבנה:>
דין ליבנה, היועץ המשפטי, ועדת הבחירות. סעיף 28יח2 מדבר על הודעה לרשם המפלגות על כל בחירות מקדימות שמתקיימות במפלגה, לרבות בחירות מקדימות לתפקידים של שר, ראש רשות מקומית - - -

<נעה בן שבת:>
וגם עוד תפקידים.

<דין ליבנה:>
החשש שלי זה שאם כל הודעה כזאת תפורסם באתר של רשם המפלגות, יחשבו שהזכות קיימת ל - - -

<דוד ביטן (הליכוד):>
אין, אין דבר כזה. 

<דין ליבנה:>
לכן נחייב אותם לפרסם רק בחירות מקדימות ש - - -

<נעה בן שבת:>
רק את ההודעות המסוימות שהן - - -

<יואב קיש (הליכוד):>
בסדר, ברור, ברור. 

<היו"ר אלי אלאלוף:>
אוקיי.

<דוד ביטן (הליכוד):>
מצוין. נציג של מי אתה?

<דין ליבנה:>
ועדת הבחירות.

<היו"ר אלי אלאלוף:>
אוקיי. סיימת את הקריאה?

<נעה בן שבת:>
כן. אז אנחנו רק מזכירים – אנחנו אומרים החופשה השנתית תוכל להילקח כיום או חצי יום וזה רק על חשבון החופשה השנתית. את החלק הנותר הוא יוכל לנצל לפי חופשה שנתית, בלי הגבלות לגבי הניצול של החלק, של היום ה - - -

<דוד ביטן (הליכוד):>
אני חושב שהגענו לפשרה טובה. נכון?

<נעה בן שבת:>
אנחנו אומרים שבסך הכל לא יותר מיומיים - - -

<דוד ביטן (הליכוד):>
אז תנו לנו ציון לשבח, אני מבקש מכם.

<נעה בן שבת:>
בשנה, בין אם בדרך הזאת ובין אם בדרך האחרת. כלומר בין אם על חשבון העובד ובין אם על חשבון החופשה השנתית. יש פה הסתייגות של חבר הכנסת מאיר כהן ואם ההיעדרות היא במשך שהוא קטן מחצי יום חופשה או שאין לעובד ימי חופשה, אז דינה כדין חופשה ללא תשלום.

<היו"ר אלי אלאלוף:>
אוקיי. אפשר לעבור להצבעה?

<מיכל שמואלי:>
סליחה, עוד הערה.

<היו"ר אלי אלאלוף:>
כן, בבקשה. 

<מיכל שמואלי:>
מיכל שמואלי מרשם המפלגות. לא הייתי בדיון הקודם. יכול להיות שפספסתי משהו, אבל בנוסח הקודם מופיע שבהם הוא זכאי להצביע וכאן אין את ה - - -

<נעה בן שבת:>
נכון, אשר בהם זכאי העובד להצביע. אוקיי, במפלגה בחירות מקדימות שבהן הוא זכאי להצביע. 

<אור רוזנמן:>
נעה, השאלה אם זה לא יגרום למעסיק לדרוש - - -

<היו"ר אלי אלאלוף:>
לא, לא, לא. 

<קריאה:>
לא, זה לא יהיה בפתק?

<היו"ר אלי אלאלוף:>
לא, יש גבול. מי בעד? מי נגד?
הצבעה
בעד – רוב
נגד – מיעוט
נמנעים – אין

הצעת חוק חופשה שנתית (תיקון מס' 17) (חופשה ביום שמתקיימות בו בחירות מקדימות במפלגה שבה העובד חבר), התשע"ז-2017, נתקבלה.
<היו"ר אלי אלאלוף:>
החוק עבר. אושר. הישיבה נעולה. 

<אור רוזנמן:>
סליחה אדוני, אני מציע להסמיך את היועצת המשפטית לסגור את הניסוח לגבי הנוסח. 

<היו"ר אלי אלאלוף:>
זה גם אם לא אומרים. תודה רבה, הישיבה נעולה. 
<הישיבה ננעלה בשעה 09:25.>

